Legal Document

Category: 288

Text:
4. ΝΟΜΟΣ 3615 της 10/11 Ιουλ. 1928 Περί εκκλησιαστικής διοικήσεως των εν ταις Νέαις Χώραις της Ελλάδος Μητροπόλεων του Οικουμ. Πατριαρχείου. Άρθρ.1.-Άπασαι αι εν ταις Νέαις Χώραις της Ελλάδος Μητροπόλεις του Αγιωτάτου Αποστολικού και Πατριαρχικού Οικουμενικού Θρόνου αναγνωρίζουσιν ως διοικητικήν αυτών αρχήν την εν Αθήναις Ιεράν Σύνοδον της Ορθοδόξου Αυτοκεφάλου Εκκλησίας της Ελλάδος, εις ην ανατίθεται υπό του Οικουμενικού  Πατριαρχείου η διοίκησις αυτών, τηρουμένων των επ' αυτών κανονικών δικαιωμάτων αυτού. Οι μητροπολίται των Νέων Χωρών της Ελλάδος, εξομοιουμένοι κατά πάντα προς του μητροπολίτας της Αυτοκεφάλου Εκκλησίας της Ελλάδος, επεκτεινομένου γενικώς και επ' αυτών του καταστατικού Νόμου: α)Μετέχουσι της εν Αθήναις Συνόδου της Ιεραρχίας, παρεδρεύοντες, κατά τα πρεσβεία της αρχιερωσύνης. β)Μετέχουσι της εν Αθήναις Ιεράς Συνόδου. Αντί των υπολοίπων διατάξεων του άρθρου τούτου, ήδη ισχύουσιν αι κατωτέρω νεώτεραι διατάξεις. Άρθρ.2.-(Δεν υπάρχει εις το επίσημον κείμενον). Άρθρ.3.-Επεκτείνεται ο "περί ενοριακών ναών και εφημεριών" Νόμος της 17/28 Δεκ. 1923 και εις τας Νέας Χώρας. Ο Νόμος ούτος τίθεται εις εφαρμογήν, εν όλω ή εν μέρει, δια Δ/των βαθμηδόν εκδιδομένων υπό του Υπουργού της Παιδείας και των Θρησκευμάτων ιδιαιτέρως δι' εκάστην Μητροπολιτικήν περιφέρειαν. Ήδη ισχύει ο νεώτερος Νόμος περί ενοριακών ναών και εφημερίων, ον βλ. εις το οικείον κεφάλαιον. Άρθρ.4.-Ο παρών νόμος δεν έχει εφαρμογήν δια το εν Κρήτη ισχύον εκκλησιαστικόν καθεστώς. Σελ. 11 Καταστατικός Νόμος  Εκκλησίας της Ελλάδος 33.Α.γ.1-4 9